open-index/open-wikipedia-markdown huggingface dataset:
Den tyske storlosje av gamle, frie og anerkjente murere

**Den tyske storlosje av gamle, frie og anerkjente murere** (tysk: *Die Großloge der Alten Freien und Angenommenen Maurer von Deutschland*) er en storlosje innenfor tysk frimureri med hovedsete i Berlin, som ble grunnlagt den 19. juni 1949. Storlosjen består av 264 St. Johanneslosjer, fordelt på 10 distrikter, og hadde 8 851 medlemmer per 1. januar 2007.

## St. Johannesloger
Storlosjen praktiserer ikke høygrader. Den består utelukkende av St. Johannesloger som praktiserer de tre gradene innenfor «det blå frimureri»: Læring, Svenn og Mester. I 1967 begynte de fleste av disse losjene å praktisere «det etterlignede rituale» *(Emulation Ritual)*, som siden 1813 har vært praktisert innenfor Englands forente storlosje. Enkelte eldre losjer innenfor den tyske storlosjen praktiserer likevel fortsatt eldre ritualer, kalt henholdsvis *det Schrøderske rituale* og *Feßlers rituale*.

Den tyske storlosjen har således sterke likheter med Det Danske Frimurerlaug og det danske Sct. Johannes-Logeforbundet af gamle, frie og antagne murere.

## Historie
Den tyske storlosjen ble grunnlagt den 19. juni 1949 i Paulskirken i Frankfurt am Main da ni tidligere tyske storlosjer, samt en enkeltlosje fra et tiende frimurerforbund, sluttet seg sammen til én felles storlosje. De grunnleggende losjene var:

* 42 losjer fra Den store nasjonale moderlosjen Til de tre glober
* 35 losjer fra Storlosjen i Preussen
* 34 losjer fra Storlosjen Zur Sonne
* 18 losjer fra Storlosjen i Hamburg
* 14 losjer fra Den store moderlosje av det Eklektiske frimurerforbund
* 7 losjer fra Den store frimurerlosjen Zur Eintracht
* 5 losjer fra Tysklands symbolske storlosje
* 4 losjer fra Den tyske store landslosje
* 4 losjer fra Sachsens store landslosje
* 1 losje fra Frimurerforbundet Zur aufgehenden Sonne

I 1949 ble den kalt Tysklands forente storlosje *(Vereinigte Großloge von Deutschland)*, med Theodor Vogel som første stormester. I 1952 ble resten av losjene innenfor Frimurerforbundet Zur aufgehenden Sonne tilsluttet den nye storlosjen, og i 1958 skiftet den navn til «Tysklands forente storlosje – Frimureriets broderskap» *(Vereinigte Großlogen von Deutschland – Bruderschaft der Freimaurer.)*, fortsatt med Theodor Vogel som stormester.

Storlosjen fikk sitt nåværende navn i 1970, da den ble en del av storlosjeforbundet Tysklands forente storlosjer.

## Distrikter

### Baden-Württemberg

### Bayern og Sachsen

### Berlin / Brandenburg

### Bremen

### Hamburg

### Hessen-Thüringen

### Niedersachsen / Sachsen-Anhalt

### Nordrhein-Westfalen

### Rheinland-Pfalz / Saarland

### Schleswig-Holstein / Mecklenburg-Vorpommern

## Eksterne lenker
* Storlosjens hjemmeside
Albert Johanneson

**Albert Johanneson** (født 13. mars 1940 i Germiston i Sør-Afrika, død 28. september 1995 i Leeds, England) er kanskje mest kjent for at han var den første fargede fotballspilleren som spilte en FA-cupfinale på Wembley (1965, Liverpool – Leeds United 1-0).

Albert Johanneson kom til England første gang sjøveien, siden han var sjømann. Han ble anbefalt til Don Revie, som nettopp hadde blitt manager for Leeds United, av en sørafrikansk skolelærer, som tidligere hadde sett den svært talentfulle venstrevingen Albert Johanneson spille skolefotball i hjemlandet. I 1961 fikk Johanneson profesjonell kontrakt med 2.-divisjonslaget Leeds United. Johanneson var en svært hurtig og naturlig venstrebent vingspiller og det ble knyttet store forventninger til ham etter hans første kamper for Leeds United. Dessverre var formen hans svært variabel. Hans tidvise brillianse på venstrevingen kunne ikke holde ham på Leeds Uniteds førstelag, og Johanneson måtte snart avfinne seg med å spille på reservelaget. Introduksjonen av den unge skotten Eddie Gray som en klassisk venstreving på Leeds United i 1965 gjorde at sørafrikanerens førstelagsopptredener deretter ble svært begrenset, samtidig som Johanneson gikk gjennom mange skadeopphold (slik tilfellet ofte er med spillere som er så hurtig som Johanneson var). Likevel fortsatte Johanneson å være trofast mot Leeds United helt til 1970, da han meldte overgang til York City. Totalt spilte Johanneson 197 kamper for Leeds United og scoret 67 mål, inkludert et hat-trick mot DWS Amsterdam i Inter Cities Fairs Cup (forløperen til UEFA-cupen) i 1966/1967-sesongen, og et nytt hat-trick i samme turnering året etter mot Spora Luxembourg. I York City spilte han bare 26 kamper (tre mål) mellom 1970 og 1972, før han la opp som profesjonell fotballspiller. Det var svært synd at Johanneson ikke kunne være mer konsistent i sitt spill, og det er mange som mener at litt mer selvtillit ville ha forvandlet ham fra å være en stor fotballspiller til å bli en virkelig fantastisk spiller.

Livet etter fotballen behandlet ikke Johanneson godt og han sank etter hvert dypt i alkoholisme. Alkoholen førte til at Johanneson fikk dårlig økonomi og ødela ekteskapet. Han døde alene 28. september 1995 i en liten blokkleilighet i Leeds, og ble først funnet flere dager etterpå. Leeds-legenden Peter Lorimer talte i bisettelsen hans, der det også hadde møtt frem svært mange Leeds United-supportere (LUSC).
Aglaia (botanikk)

***Aglaia*** er en planteslekt i mahognifamilien (Meliaceae), som tilhører ordenen Sapindales. *Aglaia* er familiens største slekt med drøye 100 arter. De vokser i Kina, India, Sørøst-Asia og Ny-Guinea.
Artene er i det alt vesentlige busker og eviggrønne løvtrær.

## Eksterne lenker
*
Digital fotoramme

**Digital fotoramme** er en LCD-skjerm i form av en bilderamme som viser digitale bilder uten å måtte skrive dem ut eller bruke en datamaskin.

## Funksjoner
Digitale fotorammer er vanlige i 7 tommers og 12 tommers størrelse. Noen digitale fotorammer kan bare vise JPEG-bilder. De fleste digitale fotorammer viser bilder som en lysbildeserie og vanligvis med justerbar tidsintervall. Noen kan også sende bilder til en skriver.

Etter introduksjonen av nettbrett som IPad i 2009 ble markedet for digitale fotorammer mindre, og det har vært mindre utvikling siden dette.

## Bruksområder
I tillegg til bruk i hjemmet er digitale fotorammer tatt i bruk i barnehager og i eldreomsorgen.

## Referanser
Sokn (øy)

**Sokn** er en 1,31 km² stor øy som ligger i Stavanger kommune. Sokn er forbundet til andre steder med bruer til Åmøy, Bru og Mosterøy og Byfjordtunnelen til Randaberg

Høyeste punkt over havet: "Hodnet"(22 m. over havet)

Fredede steder: "Kongegrava" (en gravrøys fra bronsealderen) på nordvestspissen av Sokn, tett ved Soknakrossen og den nå nedlagte bomstasjonen som ligger på østsida av øya.

## Historie
Soknasundet mellom Sokn og Bru er stedet der Aslak Fitjaskalle hogde Norge av hendene til Olav Haraldsson, ifølge Snorre. To år senere kom hevnen på Stiklestad.
Carapa

***Carapa*** er en planteslekt i mahognifamilien (Meliaceae), som tilhører ordenen Sapindales. De vokser i tropene. Artene er i det alt vesentlige busker og eviggrønne løvtrær. Mest er det såkalte «Crabwood tree» – *Carapa procera*.

## Eksterne lenker
* 
* Carapa.org – hjemmeside.
Entandrophragma

***Entandrophragma*** er en planteslekt i mahognifamilien (Meliaceae), som tilhører ordenen Sapindales. De 11 artene i slekten vokser i tropene i Afrika. Artene er i det alt vesentlige busker og eviggrønne løvtrær. To av artene brukes i tømmerproduksjon.

## Eksterne lenker
*
Cedrela

* *[[Cedrela angustifolia]]*
* *[[Cedrela balansae]]*
* *[[Cedrela discolor]]*
* *[[Cedrela dugesii]]*
* *[[Cedrela fissilis]]*
* *[[Cedrela kuelapensis]]*
* *[[Cedrela longipetiolulata]]*
* *[[Cedrela molinensis]]*
* *[[Cedrela monroensis]]*
* *[[Cedrela montana]]*
* *[[Cedrela nebulosa]]*
* *[[Cedrela odorata]]*
* *[[Cedrela oaxacensis]]*
* *[[Cedrela saltensis]]*
* *[[Cedrela salvadorensis]]*
* *[[Cedrela tonduzii]]*
* *[[Cedrela weberbaueri]]*

***Cedrela*** er en tropisk planteslekt  i mahognifamilien (Meliaceae), som tilhører ordenen Sapindales. De vokser i tropisk Sør-Amerika fra Mexico til Argentina. Artene er eviggrønne eller løvfellende trær. Den mest kjente arten er vestindisk seder (*Cedrela odorata*). De asiatiske og australske artene som ble regnet hit er flyttet til slekten *[[Toona]]*.

## Kilder
* 

## Eksterne lenker
*
Melia (botanikk)

* paternostertre (*M.&nbsp;azedarach*)
* *[[Melia volkensii]]*

***Melia*** er en slekt i mahognifamilien (Meliaceae), som tilhører ordenen Sapindales.

Artene er busker og trær, og er som regel løvfellende. Unge skudd er dekket av stjernehår. Bladene sitter spredt og dobbelt- eller tredobbeltfinnete. Blomstene sitter i rikt forgrente kvaster i bladhjørnene; de er tvekjønnede med 5–6 hvite eller lilla kronblad og 10–12 pollenknapper. Frukten er en steinfrukt.

Slekta *Melia* ble beskrevet av Linné i *[[Species plantarum]]* (1753). Mange arter er blitt regnet hit, men slekta omfatter nå bare to arter: *[[Melia volkensii]]* i Øst-Afrika og paternostertre (*Melia azedarach*), som kommer fra Asia og Australasia og som er vanlig plantet i varme land.

## Kilder
* 
* 

## Eksterne lenker
*
Europe Écologie

**Europe Écologie** var et fransk valgforbund dannet 20. oktober 2008 for å stille til Europaparlamentsvalget i 2009. Forbundet besto av Les Verts, regionale grønne partier og uavhengige politikere, og fikk valgt inn en rekke kandidater til Europaparlamentet, deriblant norskfødte Eva Joly. I 2010 gikk Europe Écologie inn i det nye partiet Europe Écologie–Les Verts.

## Referanser


## Eksterne lenker
*
Mahognislekten

***Swietenia*** eller **mahognislekten** er en tropisk planteslekt i mahognifamilien (Meliaceae), som tilhører ordenen Sapindales. De vokser i Latin-Amerika og Florida. Artene er i det alt vesentlige busker og eviggrønne løvtrær. Minst to av artene markedsfører i tømmerproduksjon som «mahogni», og er utsatt for ulovlig hogst mange steder.

## Eksterne lenker
*
Toona

* *[[Toona calantas]]* 
* *[[Toona ciliata]]* 
* *[[Toona febrifuga]]*
* *[[Toona sinensis]]* 
* *[[Toona sureni]]* 

***Toona*** er en slekt med trær i mahognifamilien (Meliaceae), som tilhører ordenen Sapindales.

De blir opptil 50&nbsp;m høye og er helt eller delvis løvfellende. Barken er gråbrun og furete, innerbarken rosa og yteveden kremfarget. Bladene er spiralstilte og som regel likefinnete, men av og til ulikefinnete. Trærne er sambu med adskilte hann- og hunnblomster på samme tre. Blomstene er femtallige. Frukten er en kapsel med mange frø. *Toona* vokser i Øst-, Sør- og Sørøst-Asia og østlige Australia. Alle fem arter brukes i tømmerproduksjon og markedsføres som «mahogni». De er blitt sjeldne på grunn av overdreven hogst.

Disse trærne ble tidligere regnet til slekten *[[Cedrela]]*, som nå bare omfatter arter fra Amerika.

## Litteratur
* 

## Eksterne lenker
* 


Toona sinensis - Kunming Botanical Garden - DSC02812.JPG|Bladverk (*Toona sinensis*)
Starr 030405-0245 Toona ciliata.jpg|Blomster (*Toona ciliata*)
Toona ciliata 11.JPG|Sprukket frøkapsel (*Toona ciliata*)
Cedrela toona00.jpg|Ved (*Toona ciliata*)
Trichilia

** Trichilia ** er en planteslekt av tropiske planter i mahognifamilien (Meliaceae), som tilhører ordenen Sapindales. Artene er i det alt vesentlige busker og eviggrønne løvtrær. Disse plantene er spesielt tallrike i Afrika sør for Sahara og de tropiske delene av Sør-Amerika. 
## Eksterne lenker
*
Tygers of Pan Tang

**Tygers of Pan Tang** er et engelsk heavy metal-band.

## Starten og platekontrakt
Bandet ble dannet av Jess Cox (vokalist), Robb Weir (gitarist), Richard «Rocky» Laws (bassist), og Brian Dick (slagverk), i Whitley Bay i 1978, og var en del av New Wave of British Heavy Metal bevegelsen. De skrev først kontrakt med Neat Records før de fikk en større platekontrakt med MCA.

## Albumutgivelser og oppløsningen
De ga ut debutalbumet *Wild Cat* i 1980, og albumet nådde #18 på albumlisten i Storbritannia allerede den første uken. John Sykes (senere gitarist i blant annet Whitesnake og Thin Lizzy), kom med som gitarist nummer to. Cox falt ut med resten av bandet, og sluttet for å bli erstattet av Jon Deverill. Bandet ga så ut oppfølgeralbumet *Spellbound* i 1981. Etter det tredje musikkalbumet, *Crazy Nights* (1982), sluttet Sykes for å prøvespile for Ozzy Osbourne. Han ble raskt erstattet av Fred Purser. De ga så ut albumet *The Cage* samme år, men etter dette falt de ut med plateselskapet, som endte med at bandet besluttet å legge opp for å slippe unna kontrakten.

## Gjenforening og ny oppløsning
Jon Deverill og Brian Dick gjenforente bandet i 1985 med Steve Lamb (gitarist), Neil Sheppard (gitarist) og Clin Irwin (bassist). Dave Donaldson erstattet senere Irwin. I mellomtiden startet Robb Weir og Jess Cox spin-off bandet «Tyger-Tyger».

Tygers of Pan Tang ga ut albumene *The Wreck-Age* i 1985 gjennom Music for Nations, og *Burning in the Shades* i 1987, gjennom Zebra Records. Sistnevnte album fikk dårlig kritikk og bandet ble igjen oppløst. De to første plateselskapene, Neat Records og MCA, ga så ut et utvalg av samlealbum av bandet.

## Siste gjenforening
I 2001 bestemte Robb Weir seg for å gjenopplive bandet, selv om et kun var med ett originalt medlem. Med seg hadde han Tony Lidell (vokal), Dean Robertson (gitar), Brian West (bassgitar) og Craig Ellis (slagverk). 21. september 2004, etter ett studioalbum og en EP, kom de med albumet *Noises from the Cathouse*, med ny vokalist, Richie Wicks. Wicks sluttet senere samme år, og ble erstattet av italieneren Jacopo Meille. Hans første album med bandet er *Animal Instinct*, utgitt 19. mai 2008.

## Medlemmer
* Jacopo Meille – Vokal (2004-idag)
* Robb Weir – Gitar (1978-1983, 1999, 2000-idag)
* Dean «Deano» Robertson – Gitar (2000-idag)
* Brian West – Bassgitar (2000-idag)
* Craig Ellis – Slagverk (2000-idag)

## Diskografi
* *Wild Cat* – 1980 – #18 UK
* *Live At Nottingham Rock City* – (konsertalbum), 1981
* *Spellbound* – 1981 – #33 UK
* *Crazy Nights* – 1982 – #51 UK
* *The Cage* – 1983 – #13 UK
* *The Wreck-Age* – 1985
* *First Kill* (tidlige demo-innspillinger) – 1986
* *Burning in the Shade* – 1987
* *NWOBHM '79 Revisited* (samlealbum) – 1990
* *Mystical* – 2001
* *Live at Wacken* – (konsertalbum), 2001
* *Live in the Roar* – (konsertalbum), 2003
* *Noises from the Cathouse* – 2004
* *Detonated* – 2005
* *Leg of the Boot: Live in Holland* – (konsertalbum), 2005
* *Back And Beyond* – (limited edition EP, 3000 eks.), 2007
* *Animal Instinct* – 2008

## Eksterne lenker
* 
*
Agathe de la Boulaye

**Agathe de la Boulaye** (født 1972 i Paris) er en fransk skuespillerinne med roller innen både TV, film og teater. Hun spilte i 1999 i de første 13 episoder av den franske TV-serien *La Crim*. I film er hun mest kjent for sin rolle i *Alien vs. Predator* i 2004.

## Utvalgt filmografi
* *[[The Last Drop]]* (2005) som Katrina
* *[[Alien vs. Predator]]* (2004) som Adele Rousseau
* *[[Michel Vaillant]]* (2003) som Gabrielle Spangenberg
* *[[The Girl]]* (2000) som Kunstneren

## Eksterne lenker
* 
* Offisielt nettsted for Agathe de la Boulaye
Alfaroa

* *[[Alfaroa colombiensis]]*
* *[[Alfaroa costaricensis]]*
* *[[Alfaroa guanacastensis]]*
* *[[Alfaroa guatemalensis]]*
* *[[Alfaroa hondurensis]]*
* *[[Alfaroa manningii]]*
* *[[Alfaroa mexicana]]*
* *[[Alfaroa williamsii]]*

***Alfaroa*** er en slekt av eviggrønne trær eller store busker i valnøttfamilien (Juglandaceae). De blir opptil 25&nbsp;m høye med en stammediameter på 70&nbsp;cm. De finnete bladene sitter motsatt, noe som er uvanlig i valnøttfamilien. Frukten er en steinfruktaktig nøtt. Slekta er utbredt i Mellom-Amerika fra sørlige Mexico til nordlige Colombia.

## Kilder
* 
* The Plant List – ''Alfaroa'' Besøkt 30. april 2015.

## Eksterne lenker
*
Engelhardia

* *[[Engelhardia apoensis]]*
* *[[Engelhardia rigida]]*
* *[[Engelhardia serrata]]*
* *[[Engelhardia hainanensis]]*
* *[[Engelhardia spicata]]* 

**''Engelhardia'' ** er en slekt av løvfellende, eller helt eller delvis eviggrønne trær i valnøttfamilien (Juglandaceae).

De er som regel sambu, men kan også være særbu. Bladene er spredte og finnete med 2–14 småblad. Blomstene bestøves av vinden, og frukten er en nøtt med tre vinger. Slekta er utbredt i Sør- og Sørøst-Asia fra Himalaya i vest sørover til Java, østover til Filippinene og Ny-Guinea og nordover til Sør-Kina.

Mer enn ti *Engelhardia*-arter er beskrevet, men flere av disse artsnavnene er nok synonymer. *[[Alfaropsis roxburghiana|Engelhardia roxburghiana]]* er flyttet til slekta *Alfaropsis*.

Slekta fantes også i Europa fra eocen, men den forsvant gradvis etter som klimaet ble kaldere og tørrere. I Mellom-Europa er de yngste funnene 3,4 millioner år gamle og på Den iberiske halvøy 2,2 millioner år, altså fra pliocen. I Italia, Balkan og Vest-Asia overlevde slekta mye lenger, til slutten av midtre pleistocen, og pollen er funnet i bunnprøver fra Adriaterhavet () og det sørlige Svartehavet ().

## Referanser


## Eksterne lenker
*
Xylocarpus

*** Xylocarpus *** er en planteslekt i mahognifamilien (Meliaceae), som tilhører ordenen Sapindales. De vokser i tropene fra østlige Afrika i vest, via Indiahavet til Sørøst-Asia til Stillehavet inkludert Tonga. Artene er i det alt vesentlige eviggrønne løvtrær (mangrovetrær).

## Eksterne lenker
*
Oreomunnea

* *[[Oreomunnea mexicana]]*
* *[[Oreomunnea munchiquensis]]*
* *[[Oreomunnea pterocarpa]]*

***Oreomunnea*** en slekt av eviggrønne, opptil 25&nbsp;m høye trær i valnøttfamilien (Juglandaceae). Bladene er finnete og sitter motsatt, noe som er uvanlig i valnøttfamilien. Frukten er en nøtt med en trefliket vinge. Slekta er utbredt i Mellom-Amerika fra sørlige Mexico til nordlige Colombia.

## Kilder
* 
* The Plant List – ''Oreomunnea'' Besøkt 1. mai 2015.

## Eksterne lenker
*
Platycarya

* *Platycarya longzhouensis*
* *Platycarya strobilacea*

***Platycarya*** er en slekt av løvfellende trær og busker i valnøttfamilien (Juglandaceae). De fleste oversikter angir kun én nålevende art, den østasiatiske *Platycarya strobilacea*. En annen art, *Platycarya longzhouensis*, ble beskrevet fra Guangxi i Kina i 1999.

*Platycarya strobilacea* blir opptil 15&nbsp;m høy. Bladene er glatte og finnete med 1–15 småblad. Blomstene sitter i opprette aks som kan bestå av bare hannblomster eller hann- og hunnblomster sammen. De tvekjønnede aksene er 2–10&nbsp;cm lange og hannaksene 2–15&nbsp;cm. Alle andre arter i valnøttfamilien er vindpollinerte, men *Platycarya* bestøves av trips. Frukten er en liten nøtt på 3–6&nbsp;mm.

*Platycarya strobilacea* vokser i blandingskoger i en høyde på 400–1400&nbsp;moh. Arten finnes i Kina, Japan, Korea og Vietnam.

I eocen forekom slekta også i Europa og Nord-Amerika. *Platycarya* fantes i Europa fram til pliocen, men den døde ut da klimaet ble kaldere og tørrere før istidene begynte. Andre trær og busker som forsvant fra Europa var blant annet *[[Engelhardia]]*, *[[Rhoiptelea chiliantha|Rhoiptelea]]*, *[[Symplocos]]*, *[[Distylium]]* og *[[Trollhassel|Hamamelis]]*.

## Referanser


## Eksterne lenker

*
Cyclocarya paliurus

***Cyclocarya paliurus*** er et løvfellende tre i valnøttfamilien. Den er den eneste arten i slekta *Cyclocarya* og ble tidligere regnet til *[[vingenøtt|Pterocarya]]*.

Den blir opptil 30&nbsp;m høy. Bladene er finnete og 20–25&nbsp;cm lange. Det er sju eller ni småblad. Frukten er en nøtt med vinge. Arten vokser i fuktige fjellskoger i en høyde på 400–2500&nbsp;moh. Utbredelsen omfatter de kinesiske provinsene Anhui, Fujian, Guangdong, Guangxi, Guizhou, Hainan, Hubei, Hunan, Jiangsu, Jiangxi, Sichuan, Taiwan, sørøstlige Yunnan og Zhejiang.

*Cyclocarya* hadde i tertiær en mye større utbredelse enn nå. Fossile *Cyclocarya*-nøtter fra tidsrommet paleocen til tidlig eocen er funnet i Nord-Amerika, og slekta er kjent fra oligocen til pliocen i Europa, Vest-Sibir, Kasakhstan, Russlands fjerne østen og Japan.

## Referanser


## Eksterne lenker
*
Vingenøttslekta

* vanlig vingenøtt (*P.&nbsp;fraxinifolia*) 
* *[[Pterocarya hupehensis]]*
* *[[Pterocarya macroptera]]*
* japansk vingenøtt *(P.&nbsp;rhoifolia)*
* kinesisk vingenøtt *(P.&nbsp;stenoptera)*
* *[[Pterocarya tonkinensis]]*

**Vingenøtt** eller **vingevalnøtt** (*Pterocarya*) er en slekt av løvfellende trær i valnøttfamilien (Juglandaceae).

Trærne er kraftige og har ofte mange rotskudd. Vinterknoppene er nakne. Margen i kvistene er kamret som hos valnøtt (*Juglans*), altså oppdelt av tverrgående, parallelle skillevegger. Bladene er finnete med 5–21 småblad, som har sagtannet kant. Trærne er sambu med adskilte hannlige og hunnlige blomsterstander. Frukten er en nøtt med to vinger.

Fem arter vokser i Øst- og Sørøst-Asia (Kina, Japan, Korea, Laos og Vietnam), og én art, vanlig vingenøtt (*P.&nbsp;fraxinifolia*), finnes i Sørvest-Asia. *[[Cyclocarya paliurus]]* ble tidligere regnet til *Pterocarya*, men er nå skilt ut i en egen slekt.

Slekta hadde tidligere en mye større utbredelse på den nordlige halvkule. De yngste amerikanske funnene er fra pliocen, men i Europa var vingenøtt fortsatt vanlig i tidlig og midtre pleistocen.

## Litteratur
* 
* 
* 
* 

## Eksterne lenker

*
Eddie Gray

**Edwin «Eddie» Gray** (født 17. januar 1948 i Glasgow i Skottland) er en skotsk tidligere fotballspiller, venstreving, som spilte for Leeds United på 1960- og 1970-tallet. Gray ble siden to ganger klubbens manager, fra 1982 til 1985 og fra 2003 til 2004).

Som spiller var Gray kjent for sine tekniske ferdigheter. På slutten av 1960-tallet sang Leeds United-supporterne «Waltzing Mathilda» for ham, siden det så ut som om han danset vals med motstanderne. Han spilte 559 kamper for Leeds United og scoret 68 mål. Langvarige skadeopphold medførte at han kun fikk 12 A-landslagskamper for Skottland. Han er fortsatt ansatt i Leeds United AFC.

## Referanser


## Eksterne lenker
* 
*  leeds-fans.org.uk om Gray
Den tyske storlosje for kvinner

**Den tyske storlosje for kvinner** (tysk: *Frauen-Großloge von Deutschland*) er en frimurerorden med hovedsete i Berlin som ble grunnlagt i 1982. Storlosjen består idag av 18 frimurerlosjer for kvinner, og er tilsluttet C.L.I.M.A.F.C.

Storlosjen var Tysklands første frimurerorden hvor bare kvinner har adgang. Tyske losjer underlagt Le Droit Humain eksisterte allerede på 1920-tallet, men denne ordenen godtar både kvinner og menn som medlemmer. Den 30. juni 1949 ble den første frimurerlosje for kvinner  grunnlagt i Berlin. I 1982 ble kvinneforeningen «Zur Humanität» stiftet under beskyttelse av Den tyske storlosje av gamle, frie og anerkjente murere. Samme år ble den opphøyd til Storlosje, etter at to kvinnelosjer var blitt grunnlagt i Düsseldorf og Wetzlar slik at minimumskravet om tre losjer var oppfylt.

## Eksterne lenker
* Storlosjens hjemmeside
Organisk

Adjektivet **organisk** brukes i flere sammenhenger:
* generelt om stoffer som stammer fra levende organismer;
* i kjemien om karbonforbindelser, se organisk kjemi og organisk forbindelse;
* i kunsten om naturlige, plantelignende former;
* feilaktig (gjerne feiloversatt fra engelsk *organic*) om produkter fra økologisk jordbruk.
Ljubljana erkebispedømme

**Ljubljana erkebispedømme** er et av Slovenias to romersk-katolske erkebispedømmer.

## Historie
Ljubljana bispedømme (eller etter bispesetets tyske navn **Laibach bispedømme**) ble grunnlagt i Ljubljana/Laibach, hovedstaden for den østerrikske provinsen Krain, i 1461. Bispedømmet var fra grunnleggelsen av eksempt (direkte underlagt paven), og omfattet opprinnelig flere ikke-sammenhengende områder i Krain og det sydlige Kärnten. Områdene hadde inntil da sognet til patriarkatet Aquileia. Biskopene var hovedsakelig tyskspråklige adelige, selv om Krain var overveiende slovensktalende. Bispedømmet lå i Østerrike(-Ungarn) helt frem til første verdenskrig, da Krain tilfalt Jugoslavia.

Ljubljana bispedømme ble opphøyet til erkebispedømme i 1961. Metropolitanbispedømme ble det i 1968, da det fikk tildelt Maribor bispedømme som sitt første suffraganbispedømme. Tiden som eksempt bispedømme var dermed over. I&nbsp;1977 ble den jugoslaviske delen av Trieste-Koper bispedømme opphøyet til Koper bispedømme og også lagt som suffragan under Ljubljana. En gjennomgripende omstrukturering av bispedømmene skjedde i 2006, etter Slovenias statlige uavhengighet: Tre nye bispedømmer ble opprettet, Maribor opphøyet til metropolitanerkebispedømme over to av disse, mens Ljubljana (for)ble metropolitanerkebispedømme over Koper og Novo&nbsp;Mesto.
## Eksterne lenker
*
Humbert Augery

**Humbert Augery** eller *Hong Duzhen*, *Fuzhai* (født 1618 i Vienne i Frankrike, død 7. juli 1673 i Hangzhou i Kina) var en katolsk prest og kinamisjonær tilhørende jesuittordenen. Han reiste til Kina landveien og var innom Syria, Persia, India og Siam før han ankom 6. november 1656. Han var i Shanghai i 1657 og ankom Hangzhou i august året etter. Der tilbragte han det meste av sitt gjenværende liv – han var viseprovinsial 1661-1664, og under forfølgelsen i 1666 måtte han som de andre misjonærener til Guangzhou. Han vendte tilbake til Hangzhou i 1671. 

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Rå videregående skole

**Rå videregående skole** er en videregående skole på Borkenes i Kvæfjord kommune i Troms. Troms fylkeskommune står som driver og eier av skolen.

Skolen het tidligere Kvæfjord videregående skole, og ble slått sammen med Statens gartnerskole, Rå. Den fikk da navnet Rå videregående skole.

Den tidligere gartnerskolen lå på den tidligere prestegården på Rå. Da skolen gikk inn i det videregående utdanningssystemet, ble det tilbudt naturbruk som fag på Rå.

Utdanningstilbudet omfatter også spesialundervisning for elever med særskilte behov for tilrettelegging, og skolen har bemannet internat for disse.

## Fagtilbud

Skolen har følgende fagtilbud:

*Vg1, Vg2, Vg3 Idrettsfag
*Vg1 Helse- og oppvekstfag
**Vg2 Barne- og ungdomsarbeiderfag
**Vg2 Helsearbeiderfag
*Vg1 Restaurant- og matfag
**Vg2 Kokk- og servitørfag
**Vg2 Matfag
*Spesialundervisning
*Innføringsår for minoritetsspråklige
I tillegg satser skolen på å opprettholde undervisningstilbud i anleggsgartnerfaget, gjennom den såkalte vekslingsmodellen. Den består av ett skoleår og tre år som lærling. Naturbrukslinja har vært trua med nedleggelse fra fylkeskommunen.

## Avdelinger

Skolen har tre undervisningssteder:
*Hovedbygget ligger i Lasken, og huser administrasjonen og undervisningsrom som brukes hovedsakelig av idrettsfag, helse- og oppvekstfag og spesielt tilrettelagt undervisning.
*Naturbruksavdelingen lå på Rå, og huste naturbruk. Denne avdelingen var tidligere Statens gartnerskole på Rå, inntil den ble en del av det videregående skolesystemet og ble en avdeling av Rå videregående skole. Gartnerskolen var den nordligste i sitt slag. Tidligere var gartnerskolens område prestegården i Kvæfjord.
*Restaurant- og matfag holder til i et nytt undervisningsbygg på Rå som inneholder moderne kjøkkenfasiliteter. Dette ble tatt i bruk i slutten av oktober 2010. Før dette brukte skolen det som tidligere var storkjøkkenet på Trastad Gård.

I tillegg har skolen et internat for elever som bor langt unna skolen, og et internat for elevene på spesielt tilrettelagt undervisning.

## Referanser


## Eksterne lenker
* Rå videregående skole
Peter Lorimer

**Peter Patrick Lorimer** (født 14. desember 1946, død 20. mars 2021) var en britisk fotballspiller som spilte for Leeds United på 1960- og 1970-tallet. På grunn av sine harde skudd fikk han tilnavnene «Hot Shot» og «Lash».

## Karriere
Totalt spilte han 676 kamper fra start for Leeds Uniteds førstelag, med ytterligere 27 kamper som innbytter og scoret 238 mål (noe som fortsatt er scoringsrekord for Leeds United). Laget ble Lorimers første profesjonelle klubb, da han signerte i 1962 i en alder av 15 år. Som skolespiller i Dundee hadde Peter Lorimer scoret 176 mål i løpet av en eneste sesong, og en rekke engelske og skotske klubber dro regelmessig til Dundee for å se ham spille. Don Revie, Leeds Uniteds nye manager signerte spilleren til sist til Lorimer.

Fortsatt er Peter Lorimer den yngste spilleren som noen gang har spilt for Leeds Uniteds førstelag, da han som 15 år og 289 dager gammel debuterte for A-laget i september 1962. Han stod for svært mange av assistpasningene til målene til Allan Clarke og Mick Jones, i tillegg til at han scoret svært mange selv også. Hans 168 ligamål for Leeds United er fortsatt scoringsrekord. Tre universiteter målte farten på skuddene hans og slo fast at han hadde verdens hardeste skudd (tett fulgt av Liverpools Tommy Smith).

Lorimer spilte for Leeds United i to opphold. Lorimers første Leeds United-karriere varte fra 1962 til 1979, da han gikk til den kanadiske klubben Toronto Blizzard (31 kamper, ni mål). Deretter vendte han tilbake til England igjen for å spille for York City (29 kamper, åtte mål), før han igjen dro til Canada for å spille for Toronto Blizzards (18 kamper, to mål) og Vancouver Whitecaps (87 kamper, 23 mål). Han returnerte til Leeds United i 1983 for å assistere Eddie Gray i gjenoppbyggingen av laget som i 1982 hadde rykket ned til daværende 2.divisjon. Lorimer ble så flyttet tilbake på banen i en midtbanerolle, og han spilte sin siste kamp for Leeds United i 1985, i en alder av 39 år. Han fikk totalt 21 kamper for Skottland mellom 1969 og 1976 (fire mål) og scoret blant annet 2-0-målet mot Zaire i VM i 1974. Han vant eliteserien i England to ganger med Leeds United (1969 og 1974), UEFA-cupen to ganger, den engelske FA-cupen én gang (1972) og ligacupen én gang (1968).

## Privat
Han drev siden 1986 puben The Commercial i bydelen Holbeck i Leeds. Han satt i Leeds United AFCs styre fra 2004. I en årrekke kommenterte han Leeds Uniteds bortekamper for radio, først for Radio Aire, deretter for BBC Radio Leeds og nå for Yorkshire Radio. Puben *Lorimers Bar* på Elland Road, Leeds Uniteds hjemmebane, er oppkalt etter ham. Der holdt han den siste torsdagen i hver måned et to timer langt møte med supporterne og svarer på spørsmål. De siste ti årene hadde han en fast spalte i fredagsutgaven av lokalavisen ''Yorkshire Evening Post'', hvor han reflekterte rundt Leeds United.

Lorimer var forøvrig ærespresident i den skandinaviske supporterklubben for Leeds United, LUSCOS (Leeds United Supporters Club of Scandinavia). Han bidro ofte med betraktninger i supporterklubbens medlemsblad, *The Peacock News*.

## Referanser


## Eksterne lenker
*
MF «Kveøy»

**MF «Kveøy»**, nå **MS «Optiship Worker Lady»**, var en bilferge bygd i 1982 i Skjervøy for rederiet TFDS. Ferga ble satt inn i sambandet over Bygdesundet mellom Borkenes på Hinnøya og Hokland på Kveøya hvor hun opererte frem til Kveøyforbindelsen ble åpnet den 25. september 2010.

Ferga er delvis overbygget med hydraulisk baugport. I hekken var bildekket beskyttet med en kjetting som erstatning for en manglende hekkport eller klaff. Passasjersalong og kafeteria befant seg under bildekket.

Skipet ble solgt til Optiship AS på Rubbestadneset i mai 2011 og ombygd til servicefartøy for havbruksnæringen og offshorerelatert industri ved Wärtsilä i Bømlo og Daco mekaniske verksted i Kaupanger. Hun har fått påmontert baugpropeller og en 72 tonn-meter dekkskran. Lastekapasiteten er på 70 tonn med et dekksareal på 175 kvadratmeter. Salongen er omgjort til konferanserom.

Den 23. november 2011 ble MS «Kveøy» omdøpt og fikk sitt nåværende navn, MS «Optiship Worker Lady».

## Rederihistorikk
* 1982–2006: Troms Fylkes Dampskibsselskap ASA (TFDS)
* 2006–januar 2009: Hurtigruten Group ASA, senere Hurtigruten Group AS
* 5. februar 2009–mai 2011: Torghatten Nord AS
* Mai 2011–: Optiship AS

## Sambandshistorikk
* 1982–25. september 2010: Borkenes - Hokland på Kveøya (Fv105)
:(Fra 1982 og fram til endring i kommunegrenser 1. januar 2000 i ruten Reinstad-Borkenes-Kveøya. Kaia på Reinstad kunne ikke ta imot biler.)
* 25. september 2010–mai 2011: I opplag

## Kilder
*Fjordfähren in Norwegen - ex. Kveøy 
*Skipsrevyen - MS «Optiship Worker Lady»
*Norsk megling & auksjon: Presentasjon av båten som salgsobjekt

## Eksterne lenker
* 
*
MF «Hålogaland»

**MF** «**Hålogaland**» er en bilferge som trafikkerer ferjesambandet Flesnes–Refsnes på fylkesvei 850 i Troms og Finnmark.

## Eksterne lenker
* 
* 
*  Rutetabell Refsnes–Flesnes
*  Torghatten Nord ASA: Fartøyinformasjon MF «Hålogaland»
Dubai internasjonale lufthavn

**Dubai internasjonale lufthavn**  (arabisk: مطار  دبي الدولي‎) er en internasjonal flyplass for Dubai, den nest største byen i De forente arabiske emirater. Det er et viktig knutepunkt (flyplassnav) i Midtøsten, og er hovedflyplassen for Dubai. Den ligger i distriktet Al Garhoud, 4 km sørøst for Dubai. Flyplassen blir operert av departementet for sivil luftfart og er hjemmebase for Dubais internasjonale flyselskap Emirates og Emirates SkyCargo. Det er den største flyplasshubb i Midtøsten og Emirates håndterer rundt 60 prosent av passasjertrafikken og det utgjør rundt 38 prosent av all luftfart til flyplassen. Dubais flyplass er også base for lavkosttransport, Flydubai. Per juli 2010 var det over 6000 ukentlige flyvninger operert av 130 flyselskaper til over 220 destinasjoner til alle kontinenter, unntatt Antarktis.

I 2010 håndterte flyplassen en rekord på 47,2 millioner passasjertrafikk, en økning på 15,4 prosent over skatteåret 2009. Det betyr at flyplassen er den 13. mest trafikkerte flyplass i verden med passasjertrafikk og den 4. mest travle flyplass i verden ved internasjonal passasjertrafikk. I tillegg til å være et viktig knutepunkt var flyplassen den 8. viktigste flyplass i verden for trafikk av lasttransport. Den håndterte 2,27 millioner tonn av lasttrafikk *(cargo)* i 2010, en oppgang på 17,8 prosent i forhold til året før. Det totale antallet med kommersiell flyfart var på 292 662 i 2010. I mai 2011 var flyplassen den 7. travleste flyplassen i verden for lasttrafikk, og den 12. travleste flyplassen i verden i henhold til passasjertrafikk. I 2015 ble det annonsert at flyplassen var den travleste i verden. Den røde linjen til Dubai Metro opererer to stasjoner ved henholdsvis terminal 1 og 3.

Flyplassen utvides stadig, både trafikk- og kapasitetsmessig, grunnet Dubais betydning, og dens rolle som base for Emirates, med sitt omfattende og voksende rutenett over hele verden. Flyplassen har 3 terminaler, terminal 3 ble åpnet for Emirates i 2008, den består av concourse A og B, førstnevnte åpnet tidlig i 2013 og kan håndtere mange Airbus A380 samtidig. En concourse D (terminal 1) vil etter planen stå ferdig i 2015.

Dubai internasjonale lufthavn ble i tillegg komplimentert av Al Maktoum internasjonale lufthavn (Dubai World Central International Airport), en ny lufthavn som åpnet for frakttrafikk i juni 2010, oktober 2013 for passasjerer. Foreløpig er DWC i startfasen av utbyggingen, og det synes usikkert hvordan de to flyplassene skal fordele trafikk mellom seg. Fraktrafikk har begynt å flytte til DWC. Lavprisselskaper synes også å vise interesse for flyplassen, mens Emirates kan komme til å forbli ved DXB.

I 2026 ble lufthavna rammet av droneangrep fra Iran under Irankrigen.

## Referanser

## Eksterne lenker
*
Jean-Baptiste Waag

**Jean-Baptiste Waag** (født 8. september 1725 i Colmar i Alsace, død 24. februar 1746 i Shashi i Huguang i Kina) var en fransk katolsk kinamisjonær tilhørende jesuittordenen.

Han kom fra en helt luthersk familie som hadde emigrert fra Böhmen til det tysktalende Alsace. Han ble jesuitt i Paris og sendt til Kina, dit han ankom 12. juni 1744. Så studerte han teologi i Huguang, men døde der etter knapt to år. 

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
## Se også
* Liste over kinamisjonærer tilhørende jesuittordenen
Fibben Hald

**Fibben Hald**, egentlig **Niels-Christian Hald**, (født 12. juli 1933 i Orrefors i Sverige) er en svensk illustratør og avistegner. Han er i Sverige kjent for tegninger til Svenska Dagbladet, der han han levert tegninger siden 1956, og ikke minst illustrasjoner til omkring 200 billed- og barnebøker.

Hald har særlig samarbeidet med forfatteren Lennart Hellsing og illustrert flere av hans originale barnebøker, deriblant  *Katten blåste i silverhorn* (1963), *Fabel från Babel* (1974), *Ägget* (1978), *Vitt* (1984), *Tom trumpetarson* (1988) og *Att handla är nödvändigt* (1991). Hald har også bidratt med bilder til bøker av forfattere som Ulf Nilsson, Lars Forssell, Max Lundgren, Inga Borg, Janne Lundström og Helena Nyblom. Han har dessuten undervist i tegnekunst og laget skulpturer i offentlige miljøer, for eksempel *Dansen kring granen* på Lilla Essingen i Stockholm.

Fibben Hald har mottatt flere priser og utmerkelser, blant annet Elsa Beskow-plaketten i 1964, Litteraturfrämjandets store pris i 1978 og Rabén & Sjögrens tegnerstipend i 1979. 

## Eksterne lenker
* Rabén og Sjögrens presentasjon av Fibben Hald
* Bildeeksempler
Aubade

**Aubade** (fra fransk *aube*, «morgengry») er en sang eller dikt som handler om to elskendes avskjed om morgenen etter et nattlig møte, eller en sang eller instrumentalstykke som omhandler, ledsager eller vekker opp bildet av morgengryet. Også ballettstykker er blitt kalt aubade.

Et kjent aubade fra 1800-tallet er Richard Wagners symfoniske dikt *[[Siegfried-Idyll]]* (WWV 103) som han dediserte kona Cosima. Wagner skrev stykket i hemmelighet og uroppførte det som en «symfonisk fødselsdagshilsen» i deres bolig om morgenen på hennes 33-årsdag.

Motstykket til audbade er det mer kjente begrepet serenade, som opprinnelig var en kveldssang til en omsvermet person.

## Referanser
Fjellinordvest

**Fjellinordvest** er en portal med informasjon om fjell og fjellturer på nordvestlandet. 

Nettstedet, som ble startet i 2006, er ikke-kommersielt drevet. Personer med interesse for fjell- og friluftsliv kan registrere seg og publisere egne artikler. Per november 2009 har medlemmene publisert ca. 290 artikler. Nettstedet er bygget på publiseringsverktøyet Joomla!.

## Eksterne lenker
* Fjellinordvest.net
Nine

**Nine** er engelsk for tallet 9. 

**Nine** kan også henvise til

*Nine (musikal), en Broadway-musikal
**''Nine'' (film), en musikalfilm fra 2009, basert på musikalen.
*''9'' (film), en animasjonsfilm fra 2009
Rob Marshall

**Rob Marshall** (født 17. oktober 1960) er en amerikansk teater-, filmregissør og koreograf. Han har blitt nominert til en Tony-pris hele seks ganger. Blitt nominert til Oscar, Golden Globe og vunnet en Emmy. Hans mest kjente verker inkluderer filmen *[[Chicago (film)|Chicago]]* fra 2002 og nyoppsetningen av *[[Cabaret]]* på Broadway fra 1998.

## Priser og nominasjoner

## Filmografi
* *Annie* (TV) (1999)
* *[[Chicago (film)|Chicago]]* (2002)
* *[[Memoirs of a Geisha]]* (2005)
* *[[Nine (film)|Nine]]* (2009)

## Referanser


## Eksterne lenker
*
Google Analytics

**Google Analytics** (forkortet **GA**) er en gratistjeneste fra søkemotorfirmaet Google som generer detaljert statistikk om  besøkende til en nettside. Tjenesten er hovedsakelig rettet mot markedsførere, i motsetning til webmastere og teknologer som nettanalyse-industrien i utgangspunktet var rettet mot.
## Eksterne lenker
*
Irvingianisme

**Irvingianisme** er en innarbeidet men saklig feil betegnelse på den katolsk-apostoliske bevegelse. Uttrykket *irvingianisme* og *irvingianer* bygger på den historisk feilaktige tese at Edward Irving var denne bevegelsens grunnlegger og pregende skikkelse.
Google-konto

En **Google-konto** er en brukerkonto som gir adgang til Google-eide tjenester slik som Blogger, YouTube og Google Groups. En konto kan opprettes ved å registrere en e-postadresse hos Gmail, eller ved å bruke en eksisterende e-postadresse fra en annen leverandør. Ikke alle Google-tjenester tillater e-post tjenester fra andre leverandører enn Google selv, Youtube og Google Play for å laste ned Android-applikasjoner, krever at man har en Gmail-konto. Når en bruker har opprettet en Google-konto, kan de tilføye andre Google-applikasjoner. Kontoinnstillinger lagres på ett sted, men hver applikasjon har sine egne innstillinger. Applikasjoner som kan benyttes med en Google-konto er blant annet:

* Web History – En personlig Google-søkelogg som loggføres hver gang en bruker gjør et Internett-søk med Google Søk samtidig som de er innlogget med sin konto.
* Gmail
* Google Docs
* Google Analytics
* Google Adwords
## Eksterne lenker
*
Poul Ströyer

**Poul Ströyer**, opprinnelig skrevet *Strøyer*, (født 13. juli 1923 i Danmark, død 20. november 1996 i Stockholm) var en svensk billedkunstner, avistegner og illustratør.

Dansken Poul Ströyer kom till Sverige i 1946. Fra 1951 til 1957 arbeidet Ströyer i avisa Stockholms-Tidningen og siden i Dagens Nyheter (DN), der han var aktiv til sin død i 1996. I DN ble han mest kjent for sine daglige, morsomme og satiriske figurer og politiske karikaturer. De ble fra 1954 gitt ut i årlige samlinger under tittelen *Ströyers Dagbok* (fra 1990 som *Årets Ströyer*). 

Ströyer var også en produktiv illustratør av egne og andres barnebøker. Han samarbeidet særlig med barnebokforfatteren Lennart Hellsing fra 1952. 

Poul Ströyer mottok flere svenske og internasjonale priser for arbeidet sitt, blant annet Deutscher Jugendbuchpreis i 1961 og Elsa Beskow-plaketten i 1967. Han er også representert i mange gallerier og kunstmuseer, for eksempel i Nationalmuseum og Moderna Museet i Stockholm og i Sammlung Karikaturen & Cartoons i Basel i Sveits.

## Referanser


## Eksterne lenker
* Poul Ströyer presentert på  ''Svenska Konstnärer''
Phymatidae

* se systematisk inndeling

**Phymatidae** er en familie av insekter som tilhører tegene, en gruppe av nebbmunner. Disse tegene er rovdyr som suger ut kroppsvæsker fra ulike smådyr. 

Gruppen omfatter ca. 200 kjente arter fordelt på ? slekter. Det er funnet to arter i Europa, men ingen i Norge.

## Utseende
Middelsstore (gjerne 8 – 12 mm), kraftig bygde teger. De har farger som gjør at de er svært godt kamuflert når de sitter i blomster. Hodet er mer eller mindre firkantet. Antennene består av fire ledd, er forholdsvis korte og litt klubbeformede. Thorax er hvelvet og knudrete. Frambeina er utformet som fangeredskaper som ligner sterkt på beina hos knelere (Mantodea), sigdformede legger med tenner på innsiden griper mot tykke, kraftige lår. Bakkroppen er utvidet sidelengs, flankene når et stykke utenfor forvingene.

## Levevis
Disse tegene lever stort sett oppe i vegetasjonen, der de sitter i blomster og venter på bytte. De er utmerket kamuflert, griper byttet med de spesialiserte frambeina og dreper det emd et giftig stikk i halsen fra sugesnabelen. De kan drepe byttedyr som er mye større enn dem selv, for eksempel humler og dagsommerfugler. Phymatidae blir ofte regnet som skadedyr fordi de dreper mange bier som besøker blomstene.

## Systematisk inndeling
Familien blir ofte regnet som en undergruppe av familien rovteger (Reduviidae).

* nebbmunner (Hemiptera)
** delgruppe **[[teger]]** (Heteroptera) 
*** gruppe **[[Cimicomorpha]]**
**** familie Phymatidae
***** slekten *[[Agdistocoris]]* Kormilev, 1962
***** slekten *[[Amblythyreus]]*
***** slekten *[[Glossopelta]]*
***** slekten *[[Lophoscutus]]* Kormilev, 1951
***** slekten *[[Macrocephalus]]* Swederus, 1787
***** slekten *[[Phymata]]* Latreille, 1802. I Europa:
****** *[[Phymata crassipes]]* (Fabricius, 1775) – finnes så langt nord som Finland
****** *[[Phymata monstrosa]]* (Fabricius, 1794)
***** slekten *[[Sinea]]*

## Kilder
* Fauna Europaea Web Service (2004) Fauna Europaea version 1.1,  www.faunaeur.org – utbredelsesdatabase for europeiske dyr. 

## Eksterne lenker
* 
* Norsk Entomologisk forening – for deg som vil lære mer om insekter.
* Bildegalleri over nordamerikanske arter: http://bugguide.net/node/view/266425/bgimage
Google Alerts

**Google Alerts** er en tjeneste levert av søkemotorfirmaet Google som sender e-post til sine brukere med informasjon om de siste nett- og nyhetssidene som omhandler deres interesser.
Hørselsskader

**Hørselsskader** omfatter alle skader som gjør at hørselen ikke fungerer normalt, bl.a. hørselstap (hørselshemming) og tinnitus. Hørselsskader kan forårsakes av f.eks. sterk støy eller slag mot ansiktet, men kan også være genetisk betinget. I arbeidslivet er bl.a. ansatte på diskoteker, barnehagepersonell og ansatte i såkalte callsentre særlig utsatt for hørselsskader.
Leggings

**Leggings** brukes på norsk, som på engelsk der ordet er lånt fra, om ulike typer beinklær. 
#Ordet kan betegne beinhylstre som dekker beina fra ankelen og oppover. Disse kan svøpes av firkantede tøystykker eller være rørformet og sammensydde, og så lange at de kan festes til et belte eller en hoftesnor. 
#Leggings kan også være høye, støvleskaftliknende gamasjer til sports-, frilufts- eller militærbruk. De blir vanligvis laget av bøyelig lær, gummi eller kraftig lerretsstoff og festes med remmer eller knapper. 
#I moderne norsk er leggings dessuten betegnelse på forskjellige typer ettersittende tights. 

## Historikk og typer
### Løse buksebein og høye gamasjer

## Eksterne lenker
* 
* Militære leggings, gamasjer og puttis fra tidlig på 1900-tallet
* Om nordamerikanske indianeres leggings og lendekleder
Pachynomidae

* Aphelonominae
* Pachynominae

**Pachynomidae** er en familie av insekter som tilhører tegene, en gruppe av nebbmunner. Disse tegene er trolig rovdyr som suger ut kroppsvæsker fra ulike smådyr. 

Gruppen omfatter 15 kjente arter fordelt på fire slekter, og finnes bare i tropene. 

## Utseende
Middelsstore (3,5 – 15 mm), avlangt ovale teger. De ligner på visse grupper i familien Nabidae.
De kan være mate eller skinnende, glatte eller sterkt hårete. Fasettøynene er store, hodet er ikke innsnørt til en "hals" bak øynene. Antennene er tilsynelatende fem-leddete, det innerste leddet er innsnørt og tilsynelatende todelt. Sugesnabelen er krum og kraftig og består av tre synlige ledd. Framlårene er kraftige, framleggene er omdannet til gripeorganer. Forvingene har to avlange celler i den membranøse delen.

## Levevis
Ingenting er kjent med sikkerhet om biologien til disse tegene, men formen på sugesnabelen tyder på at de er rovdyr.

## Systematisk inndeling
Familien er trolig nært beslektet med familien rovteger (Reduviidae).

* orden nebbmunner (Hemiptera)
** underorden **[[teger]]** (Heteroptera) 
*** gruppe **[[Cimicomorpha]]**
**** familie Pachynomidae
***** underfamilie Aphelonominae
****** slekten *[[Aphelonomus]]* – Sør-Amerika og Afrika
***** underfamilie Pachynominae
****** slekten *[[Camarochilus]]* – Sør-Amerika
****** slekten *[[Pachynomus]]* Klug, 1830 – Afrika og Sørøst-Asia
****** slekten *[[Punctius]]* Stål – Afrika og Sørøst-Asia

## Kilder
* Schuh, R.T. og Slater, J.A. (1995) *True Bugs of the World. Pachynomidae.* http://books.google.no/books?id=wmSc-2KDmZ4C&pg=PA148&lpg=PA148&dq=Pachynomidae&source=bl&ots=6qEso_XAjA&sig=jqxW67964Hpicj7NNl8xwmkOm_Q&hl=no&ei=Fo0vSoCPBdDJ_gbi1by5Cg&sa=X&oi=book_result&ct=result&resnum=2#PPA148,M1
## Eksterne lenker
* 
* Norsk Entomologisk forening – for deg som vil lære mer om insekter.
* Bilde av *Pachynomus alutaceus*: http://www2.nrm.se/en/het_nrm/a/pachynomus_alutaceus.html
Nei Lingding Dao

**Nei Lingding Dao** (kinesisk: 内伶仃岛, pinyin: *Nei Lingding Dao*）er en øy i Perleflodens delta i den kinesiske provinsen Guangdong. Selv om den ligger nærmere østsiden, det vil si nær Hongkong og Shenzhen, er den administrativt del av byprefekturet Zhuhai, som ellers ligger til vest.

## Historie
Da den portugisiske oppdagelsesreisende Jorge Álvares gikk i land på Nei Lingding-øya (kjent i tidlige europeiske kilder som **Lintinøya**) i mai 1513, var det første gang et skip som førte europeisk flagg ankom KIna.

Tidlig på 1800-tallet var Nei Lingding (Lintin) kjent som «ytre oppankringssted» for europeiske skip som ville handle i byen Guangzhou (Kanton). De måtte stanse ved øya så de kinesiske tollere stasjonert på øya kunne inspisere og måle lasten og innkreve toll. Da Kina i 1821 forbød import av opium, ble Lintin til base for smuglere; gamle skip ankret opp ved øya og tjente som mellomlagre og depoter hvorfra opiumet kunne omlastes til småbåtert for så å bli smuglet inn til Guangzhou eller andre havner. Fra 1830-årene og inntil Hongkong ble erobret i 1840-årene var Lintin viktigste base for de britiske handelsfolkene i området.

## Naturreservat
I 1984 ble en del av øya til et naturreservat som dekker 7,8 km², med 4,5 km² fast land og 3,0 km² mangroveskog. Det skal beskytte rundt 300 rhesusmakaker og andre dyr, som skjelldyr og pytonslanger.

## Annet
* Det finnes også en Wai Lingding ('Ytre Lingding-øy') ca. 40 km mot sørvest, blant Wanshanøyene.

## Referanser


## Eksterne lenker
*